इलाहाबाद. माघ मेले में संतों की संस्था खाक चौक के भूमि आवंटन का विवाद बढ़ता जा रहा है। मामला कोर्ट तक पहुंच चुका है। खाक चौक के साधू-संतों ने मेला प्रशासन पर पक्षपात का आरोप लगाया है। समिति का आरोप है कि संगम और गंगा से लगी हुई जमीन वीआईपी लोगों के लिए बचा कर रखी गई है। संतो में फूट डालकर उन्हें दूरदराज की भूमि दी जा रही है।
हल नहीं निकला तो पहुंचे हाईकोर्ट
मेला क्षेत्र में खाक चौक समिति के अध्यक्ष माधवदास अपने समर्थक संतों के साथ डटे हुए हैं। माधवदास के साथ मेला प्रशासन ने भी विवाद सुलझाने की कई बार कोशिश की। कोई हल नहीं निकलने पर माधावदास ने हाईकोर्ट का दरवाजा खटखटाया है।
क्या है माधवदास का तर्क
खाक चाक समिति के अध्यक्ष माधवदास का कहना है कि अभी तक यह परंपरा रही है कि समिति को एक मुश्त जमीन का आवंटन मेला प्रशासन कर देता था, उसके बाद खाक चौक समिति का अध्यक्ष अपने हिसाब से सभी साधू-संतों को भूमि देता था, लेकिन इस बार मेला प्रशासन ने संतो में फूट डालने की कोशिश की है।
मेला अधिकारी ने नकारा
उधर मेला अधिकारी हरि ओम शर्मा ने कहा, ''खाक चौक समिति को जहां पर भूमि आवंटन किया जाता था, वहां भूमि आवंटन कर दिया गया है। खाक चौक समिति के साधू-संत माधवदास को अध्यक्ष मानने को तैयार नहीं थे। उन लोगों का कहना था कि सीधे तौर पर उन्हें भूमि का आवंटन किया जाए, इसलिए सीरियल से सीधे तौर पर भूमि का आवंटन कर दिया गया है।''
आगे की स्लाइड्स में देखिए, फोटोज...
hin_Deva hin_Deva hin_Deva hin_Deva hin_Deva hin_Deva hin_Deva hin_Deva